**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO TAUTINIŲ MAŽUMŲ TARYBOS PRIE KLAIPĖDOS MIESTO SAVIVALDYBĖS TARYBOS SUDĖTIES PATVIRTINIMO“**

**1. Sprendimo projekto esmė, tikslai ir uždaviniai.**

Šiuo sprendimu savivaldybės taryba patvirtins naujai kadencijai Klaipėdos miesto tautinių mažumų tarybos prie Klaipėdos miesto savivaldybės tarybos (Tautinių mažumų tarybos) sudėtį.

**2. Projekto rengimo priežastys ir kuo remiantis parengtas sprendimo projektas.**

Pasibaigus Tautinių mažumų tarybos kadencijai, Kultūros skyrius, vadovaudamasis jos naujais nuostatais, patvirtintais Klaipėdos miesto savivaldybės tarybos 2016-09-22 sprendimu Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybėstarybos nuostatų patvirtinimo“, parengė šį sprendimo projektą.

Tautinių mažumų taryba sudaroma savivaldybės tarybos kadencijos laikotarpiui. Jos sudėtis pagal naujus nuostatus formuojama taip:

„14.1. deleguojami 2 (du) Savivaldybės tarybos atstovai – po vieną iš Kultūros, švietimo ir sporto bei Sveikatos ir socialinių reikalų komitetų. Atstovai į Tarybą renkami komitetų posėdžiuose;

14.2. deleguojami 2 (du) Savivaldybės administracijos valstybės tarnautojai. Atstovai į Tarybą deleguojami Savivaldybės administracijos direktoriaus raštu;

14.3. deleguojama po 1 (vieną) visų vienos tautinės mažumos interesams atstovaujančių nevyriausybinių organizacijų atstovą. Atstovai į Tarybą renkami nevyriausybinių organizacijų įgaliotų atstovų susirinkimuose, o jų delegavimas įforminamas protokoliniais nutarimais.“

Kultūros skyrius inicijavo posėdį – naujų nuostatų pristatymą tautinių mažumų organizacijoms, kuris įvyko Tautinių kultūrų centre 2016-12-13 (protokolas pridedamas). Posėdžio metu nutarta, kad pranešimai apie deleguotus tautinių mažumų atstovus bus pateikti Kultūros skyriui iki 2017-01-02.

Miesto tautinių mažumų organizacijos delegavo 10 atstovų (pranešimai pridedami), visi jie yra Lietuvos Respublikos piliečiai. 2 atstovus delegavo Administracijos direktorius 2017-01-16 raštu TAS-10 „Dėl Klaipėdos miesto savivaldybės administracijos valstybės tarnautojų delegavimo į tautinių mažumų tarybą“ (pridedamas). Dar 2 atstovus sprendimo projekto derinimo metu deleguos savivaldybės tarybos komitetai. Savivaldybės taryba prašoma šiuo sprendimu, įrašius komitetų atstovus, patvirtinti visą Tautinių mažumų tarybos sudėtį.

**3. Kokių rezultatų laukiama.**

Patvirtinus Tautinių mažumų tarybos sudėtį, ji galės vykdyti nuostatuose numatytas funkcijas.

**4. Sprendimo projekto rengimo metu gauti specialistų vertinimai.**

Pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Pridedama rengimo medžiaga (16 lapų):

1. Tautinių mažumų atstovų delegavimo pranešimai (10 lapų);

2. Administracijos direktoriaus 2017-01-16 įsakymu TAS-10 „Dėl Klaipėdos miesto savivaldybės administracijos valstybės tarnautojų delegavimo į tautinių mažumų tarybą“ (1 lapas);

3. Klaipėdos m. tautinių mažumų tarybos posėdžio protokolas (2016-12-20 Nr. ADM-704) (2 lapai).

4. Klaipėdos m. tautinių mažumų tarybos prie Klaipėdos. savivaldybėstarybos nuostatai (3 lapai).

Kultūros skyriaus vedėjas Narūnas Lendraitis

V. Pakalniškis,

39 61 75